Saulkrastu novads

**Saulkrastu novads** ir Latvijas 2021. gada administratīvi teritoriālās reformas gaitā 2021. gada 1. jūlijā izveidota Latvijas pašvaldība, kurā tika apvienots agrākais Saulkrastu novads un Sējas novads. Robežojas ziemeļos ar Limbažu novadu, austrumos ar Siguldas novadu un dienvidos ar Ādažu novadu. Novada centrs atrodas Saulkrastu pilsētā.

## Teritoriālais iedalījums
Novadā ietverti Saulkrastu pagasts, Saulkrastu pilsēta un Sējas pagasts.

## Daba
Saulkrastu novads galvenokārt atrodas Viduslatvijas zemienes Ropažu līdzenumā un Metsepoles līdzenumā, gar jūru rietumos Piejūras zemienes Rīgavas līdzenums. Derīgie izrakteņi — kūdra (Čaganu un Vētras purvi). Ģeoloģiski dominē vidusdevona nogulumi. Augstākais punkts ir Jēņu kalns pie Lojas — 68,8 m. Lielākās aizsargājamās dabas teritorijas: Ādažu aizsargājamo ainavu apvidus (gandrīz sakrītošs ar Ādažu poligona robežām), dabas liegums Dzelves-Kroņa purvs, Piejūras dabas parka ziemeļdaļa.

Vidējā temperatūra: -5 ° C janvārī, +17 ° C jūlijā. Nokrišņu daudzums 700—750 mm gadā ar maksimumu austrumos.

### Upes
Novada rietumdaļas upes ir nelielas un visas ietilpst Baltijas jūras baseinā. Lielākās no tām ir jūrā ietekošās Aģe (ar Skultes ostu grīvā), Ķīšupe, Pēterupe, Inčupe, Lilaste un tās baseina Puska un Melnupe. Dienvidaustrumos novads robežojas ar Gauju, no kuras pietekām tam cauri plūst Loja.

### Ezeri
Lielu ezeru novadā nav, lielākais ir Pabažu ezers (0,38 km²). Pie novadu robežas Ādažu novadā — Lilastes ezers.

## Vēsture

Vēsturiski novadā dzīvojušas Vidzemes lībiešu ciltis. 13. gadsimtā krustnešu iekarojumu rezultātā novada teritorija nonāca Rīgas arhibīskapijas īpašumā. Pēc Livonijas kara novads nonāca Pārdaugavas Livonijas hercogistes pakļautībā, pēc 1629. gada to ieguva Zviedrija. 1721. gadā to pievienoja Krievijas Impērijai.

2020. gadā, kad tika gatavota administratīvi teritoriālā reforma, VARAM piedāvāja Saulkrastu novadu un Sējas novadu apvienot ar Ādažu, Carnikavas un Garkalnes novadiem. Izskatot likumu, Saeimā tika atbalstīts Saeimas deputāta Jāņa Dombrava priekšlikums izveidot atsevišķu Saulkrastu novadu. Priekšlikumā bija piedāvāts veidot atsevišķu novadu, apvienojot Saulkrastu pilsētu, Saulkrastu pagastu, Sējas novadu, Skultes pagastu, Vidrižu pagastu un Lēdurgas pagastu. Tomēr Saeimas Administratīvi teritoriālās reformas komisija lēma, ka atsevišķais Saulkrastu novads būtu izveidojams, apvienojot tikai Saulkrastu pilsētu un pagastu, Sējas novadu un Skultes pagastu.

Limbažu novada pašvaldība 2020. gada 2. jūnijā iesniedza pieteikumu Satversmes tiesā, iebilstot pret Skultes pagasta iekļaušanu Saulkrastu novadā, un 2021. gada 12. martā Satversmes tiesa lēma, ka Skultes pagasta iekļaušana Saulkrastu novadā neatbilst pamatlikumam. Attiecīgi 2021. gada 18. martā Saeima grozīja likumu un nolēma, ka turpmāk Skultes pagasts būs daļa no apvienotā Limbažu novada. Apvienotais Saulkrastu novads tika izveidots, apvienojot Saulkrastu un Sējas novadu.

## Iedzīvotāji
Saulkrastu apkaimē atrodas daudzi vasarnīcu ciemati, kuru iedzīvotāju skaits ievērojami atšķiras vasaras un ziemas sezonā. Lielu daļu novada dienvidaustrumu daļā aizņem neapdzīvotais Ādažu poligons.

### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas

### Nacionālais sastāvs

## Pašvaldība

## Saimniecība

### Transports
Autoceļš  (Rīga (Baltezers)—Igaunijas robeža (Ainaži)), kas šķērso Saulkrastu novadu, veido arī Saulkrastu pilsētas austrumu robežu, atdalot Saulkrastu pilsētu no vasarnīcu ciemiem Saulkrastu pagastā. Teritorijā starp Saulkrastu pilsētu un Astru ciemu autoceļš A1 krustojas ar reģionālās nozīmes autoceļu  (Saulkrasti—Sēja—Ragana). Vēl viens galvenās nozīmes autoceļš, kas šķērso Saulkrastu novadu ir  (Inčukalns—Valmiera—Igaunijas robeža (Valka)), kas iet cauri diviem Saulkrastu novada ciemiem — Murjāņiem un Jaunkrimuldai.

Novada teritorijai cauri iet arī dzelzceļa līnija Zemitāni—Skulte, uz kuras novada teritorijā viena stacija Saulkrasti un trīs dzelzceļa pieturas (Inčupe, Pabaži un Ķīšupe). Plānots, ka Saulkrastu novada teritoriju šķērsos arī *[[Rail Baltica]]*, taču novada teritorijā neatradīsies neviena dzelzceļa pietura.


Saulkrastu stacija 2021.jpg|Saulkrastu stacija
Inčupes stacija 2021.jpg|Inčupes dzelzceļa pietura
Pabažu stacija 2021.jpg|Pabažu dzelzceļa pietura
Ķīšupes stacija 2021 (2).jpg|Ķīšupes dzelzceļa pietura


## Izglītība

Saulkrastu novada teritorijā darbojas divas vidējās izglītības (Saulkrastu novada vidusskola un Murjāņu sporta ģimnāzija) iestādes un viena pamatizglītības iestāde (Sējas pamatskola).

## Sports

## Kultūra

## Reliģija

## Ievērojami novadnieki

* Ernests Švehs (1819–1898), skolotājs, ērģelnieks, kordiriģents
* Roberts Auniņš (1834—1914), luterāņu mācītājs
* Jānis Sarkanbārdis (1881—1932), politiķis
* Aleksandrs Klinklāvs (1899—1982), arhitekts
* Rūta Skujiņa (1907—1964), dzejniece, prozaiķe
* Austra Skujiņa (1909—1932), dzejniece
* Andrejs Siliņš (1940), fiziķis
* Oļegs Tillbergs (1956), mākslinieks
* Ligita Skujiņa (1958), aktrise
* Zintis Ekmanis (1958), bobslejists
* Aleksandrs Obižajevs (1959), vieglatlēts, treneris
* Ilona Dzelme-Grīnberga (1966), burātāja, trenere
* Edvīns Šnore (1974), Saeimas deputāts, kinorežisors, vēsturnieks
* Vadims Ksteņins (1975), Krievijas politiķis
* Aiva Aparjode (1977), bobslejiste, kamaniņu braucēja, trenere

## Ievērojamas vietas

## Attēlu galerija

Loja pie Murjāņiem 2002-05-25.jpg|Loja pie Murjāņiem
MSG3.jpg|Murjāņu sporta ģimnāzijas kopmītne
Саулкрасты (Латвия) Устье реки Инчупе (подножие Белой дюны) - panoramio.jpg|Inčupes grīva
Baltā kāpa 2013.g. 27. janvāris - panoramio (1).jpg|Skats no Saulkrastu Baltās kāpas
Sējas Dižozols11.jpg|Sējas dižozols
Saulkrasti Forstei House 2014-02-23 (2).jpg|Saulkrastu Mežmuiža


## Atsauces

## Ārējās saites

## Skatīt arī